**ЧАСТИЧНА ОЦЕНКА НА ВЪЗДЕЙСТВИЕТО**

**Институция : Нормативен акт** : **НАРЕДБА ЗА ОВЛАДЯВАНЕ**

**ОБЩИНА ПЛОВДИВ ПОПУЛАЦИЯТА НА БЕЗСТОПАНСТВЕНИТЕ**

 **КУЧЕТА И КОТКИ, И РЕГЛАМЕНТИРАНЕ**

 **ОТГЛЕЖДАНЕТО НА ДОМАШНИ КУЧЕТА И**

 **КОТКИ НА ТЕРИТОРИЯТА НА ОБЩИНА**

 **ПЛОВДИВ**

**ДАТА : 28.06.2019 г.**

**Контакт за въпроси :** direkcia\_ecologia@plovdiv.bg **Телефон : 032/656 877**

|  |
| --- |
| 1. **Дефиниране на проблема :**
 |

Чрез Общински съвет – Пловдив, в Община Пловдив постъпва Протест от Окръжна прокуратура – Пловдив с изх.№ 4960/25.06.2018 г. против текстове в **Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на Община Пловдив**, които противоречат на действащата нормативна уредба.

Предмет на протестиране са текстовете на чл. 4, ал. 2, т. 1, чл. 25, ал. 4 и размера на глобите по чл. 11, ал. 1, т. 1 и т. 5 и чл. 12, ал. 1, т. 1-5 от Наредбата с доводи за незаконосъобразност.

С Решение № 2246 от 05.11.2018 г. по адм. д. № 2039/2018 г., по описа на Административен съд – Пловдив, VII състав е обявена нищожността на чл. 4, ал. 2, т. 1 и чл. 25, ал. 4 от Наредбата. Протестът в частта, с която се иска обявяване на нищожността на глобите и имуществените санкции по чл. 11, ал. 1, т. 1 и т. 5 и чл. 12, ал. 1, т. 1-5 от Наредбата, е отхвърлен от Административен съд – Пловдив като неоснователен.

Това налага **Наредбата** **за овладяване популацията на безстопанствените кучета и котки, и регламентиране отглеждането на домашни кучета и котки на територията на Община Пловдив** да бъде изменена, така че да съответства на законовите разпоредби, да се предотвратят спорове и допълнителни тълкувания, текстовете да станат максимално ясни, недвусмислени и приложими за осъществяване на качествен контрол.

**Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на Община Пловдив,** урежда реда за намаляване популацията на безстопанствените кучета и котки, а също така регламентира условията и реда за регистрацията и отглеждането на домашни кучета и котки в Пловдив.

В Наредбата са пресъздадени и доразвити текстове от Закона за защита на животните /ЗЗЖ/, Закона за ветеринарномедицинската дейност /ЗВМД/ и Закона за местните данъци и такси /ЗМДТ/. В чл.4 от Наредбата например, подробно е разгледан реда за деклариране в общината притежаването на домашно куче /чл.116 от ЗМДТ/, ветеринарното регистриране и идентификация на кучето /чл.174 от ЗВМД/, условията за заплащане на такса за притежаване на куче /чл.117 от ЗМДТ, чл.175 от ЗВМД, чл.39 от ЗЗЖ/. В същия са изброени и подробно описани категориите собственици и домашни кучета, освободени от заплащане на таксата, описани са и условията за удостоверяването на тези обстоятелства.

С измененията в чл.4, ал. 2 от Наредбата се предлагат промени, които водят до по-ясно, точно и недвусмислено формулиране на разпоредбите, отнасящи се до преките ангажименти на собствениците на домашни кучета за деклариране тяхното притежаване, както и реда и сроковете за заплащане на определената от Общински съвет – Пловдив такса по ЗМДТ.

С изменението на текста в чл.25, ал. 4 от Наредбата, касаещ извършването на контрол по изпълнение на наредбата, налагането на санкции, както и издаването на наказателни постановления, се постига съответствие между текстове от Наредбата и нормативния акт от по-висока степен /ЗМСМА/.

|  |
| --- |
| 1. **Цели :**
 |

Целта на приемане на настоящата наредба е постигане хармонизация на законови и подзаконови нормативни актове.

|  |
| --- |
| 1. **Идентифициране на заинтересованите страни**
 |

**Преки заинтересовани страни :**

- Общинската и районните администрации на Община Пловдив, които имат ангажимент по изпълнение и по контролиране спазването на Наредбата.

- Физически лица, собственици на домашни кучета и котки, отглеждани на територията на Община Пловдив.

|  |
| --- |
| 1. **Варианти на действие :**
 |

При този нормативен акт не е възможно да бъдат формулирани варианти, различни от вариант „без намеса” и предложеният вариант за приемане на наредбата, при възможни само два варианта: Вариант 1 „Без намеса” и Вариант 2 „Приемане на наредбата”. Всякакъв друг междинен вариант би бил неизпълнение на нормативни актове от по-високо ниво.

**Вариант за действие 1 „Без намеса“ :**

При този вариант ще продължи да се наблюдава :

* Наличие на несъответствие и противоречие на текстове от местен норматив, с текстове от нормативни актове от по-високо ниво – ЗМДТ, ЗЗЖ и ЗМСМА.

**Вариант за действие 2 „Приемане на наредбата“ :**

При този вариант ще бъдат осигурени :

* Синхрон на текстове от Наредбата с текстове от норматив от по-висок ранг – ЗМСМА, ЗЗЖ и ЗМДТ;
* Местен норматив, регламентиращ взаимоотношенията между институциите и собствениците на животни - домашни любимци, отглеждани на територията на Пловдив.

|  |
| --- |
| 1. **Разходи :**
 |

**Вариант за действие 1 „Без намеса“ :**

Разходите за заинтересованите страни са следните :

1. Община Пловдив и нейните звена :
* Разходи за заведени съдебни дела от незаконосъобразни действия на администрацията и подчинените й звена.
* Община Пловдив е възможно да има пропуснати ползи, свързани с незаплащане на „такса куче“ от страна на собственици на домашни кучета.

**Вариант за действие 2 „Приемане на наредбата“ :**

Разходите за заинтересованите страни са следните :

1. Община Пловдив и нейните звена :

Община Пловдив няма да има допълнителни разходи, освен в качеството й на администрация, изработваща нормативни актове и задължена да извършва контрол по тях.

1. Приемането на наредбата няма да доведе до допълнителни разходи за физически лица, собственици на домашни кучета.

|  |
| --- |
| 1. **Ползи :**
 |

**Вариант за действие 1 „Без намеса“ :**

Ползите за заинтересованите страни са следните :

1. Община Пловдив и контролните й звена :

При вариант „Без намеса“ не е възможно да се предвиди „полза“ за общината и контролните й звена.

1. Собственици на домашни кучета, неизпълнили свои законови задължения не могат да бъдат санкционирани от контролни звена на общината.

**Вариант за действие 2 „Приемане на наредбата“ :**

Ползите за заинтересованите страни са следните :

1. Община Пловдив и контролните й звена :

- Наличие на местен норматив, синхронизиран с текстове от законови нормативи от по-висок ранг.

- Ще се създадат предпоставки за обективен, качествен контрол по текстове от **Наредбата.**

1. Физически лица, собственици на домашни кучета:
* Ясно регламентиране на правата и задълженията на собствениците на домашни кучета;

|  |
| --- |
| 1. **Потенциални рискове :**
 |

Не са идентифицирани конкретни рискове при реализирането на Вариант 2 „Приемане на наредбата“.

|  |
| --- |
| 1. **Административна тежест :**
 |

* Ще се повиши
* Ще се намали
* Няма ефект

|  |
| --- |
| 1. **Въздействие върху микро, малки и средни предприятия (МСП)**
 |

* Актът засяга пряко МСП
* Актът не засяга МСП
* Няма ефект

Проектът не засяга директно МСП.

|  |
| --- |
| 1. **Проектът на нормативен акт изисква цялостна оценка на въздействието :**
 |

* Да
* Не

|  |
| --- |
| 1. **Обществени консултации :**
 |

Проектът на Наредбата ще бъде предоставен за обществени консултации в рамките на 30 дни, като за този срок ще бъде публикуван на официалната страница на Община Пловдив, раздел „Проекти на нормативни актове“. Постъпилите в този срок предложения и становища, както и обосновка за неприетите предложения, ще бъдат отразени в справка, която ще се публикува на официалната страница на общината в предвидения от закона срок.

|  |
| --- |
| 1. **Подпис на отговорното лице :**
 |

Телефон : 032/656 877

Ел.поща : direkcia\_ecologia@plovdiv.bg

Тази оценка на въздействието аргументирано представя вероятните ефекти от предложеното действие.

Име и длъжност : Йорданка Цонева, главен експерт в Дирекция „Екология и управление на отпадъците“

**28.06.2019 г.**